**Lagledermøte HeOK og OpOK 29.09.18**

Sted: Gubbestua, Hamar

Tilstede:
 Martin Skytteren og Anders Skjeset HeOK
 Kjersti Småstuen og Nils Harald Staff OpOK
 Ane Bjørnsgaard, Lillehammer OK
 Einar Teslo Hadeland OK
 Arnfinn Pedersen, Gjø-Vard OL
 Kirsten Bakke, Gjø-Vard OL
 Øystein Holmen Snertingdal OK
 Ola Brox, OL Toten-Troll
 Erlend Slokvik, OL Toten-Troll
 Lene M Sætaberget, Lundersetet IL
 Julie Finsrud Lande, Eidskog OL
 Stein Nordvi, Elverum OK
 Anne Marit Bordal, Ringsaker OK
 Tove Westli, Løten OL
 Jan Ola Pedersen, Vang OL
 Ove Haugereid, Mjøs-O
 Gunn Elin Rudi, Mjøs-O

**Sak 1 Terminliste og samlinger 2019.**

**KM-er 2019**
HeOK har en rulleringsplan for KM-arrangementene som ble vedtatt på kretstinget. Den innebærer at det region nord, Nord-Østerdal, som skal arrangere KM langdistanse og KM stafett i 2019. KM mellomdistanse og KM sprint skal arrangeres i region midt.
Det er knyttet usikkerhet til om region nord i Hedmark kan arrangere KM langdistanse og KM stafett da det er oppe til vurdering region nord vil bli en del av nye Trøndelag O-krets som vil bli opprettet 1. juli 2019. Region nord har tidligere også gitt signaler om at det har vært utfordringer å arrangere KM i tillegg til Sommerløpene.
Høringsnotatet utarbeidet fra kretsene i Trøndelag hadde høringsfrist 1. oktober 2018.
Martin Skytteren er ansvarlig for å undersøke status hos klubbene i Nord-Østerdal.

Et alternativ dersom region nord blir en del av den nye Trønderkretsen eller at de ikke ser seg i stand til å arrangere KM vil være å legge arrangementet til region midt i Hedmark, med muligens Vang OL som arrangør. Aktuell dato er 31.aug / 1.sep.

Gjø-Vard OL har tilbud seg å arrangere KM mellomdistanse, i sitt arrangement foreløpig satt opp 1. og 2. juni. Dette kolliderer med jr-VM testløp i Os i Østerdalen. Det er ikke ønskelig med flere arrangement i samme krets på samme tidspunkt, så det må tilstrebes å finne en annen dato. En mulig dato er 15. og 16. juni. Denne datoen kolliderer ikke med andre konkurranser i samme kretser, men med Jukola.

**Terminliste 2019**Klubbenes arrangementer legges inn i Eventor. Fristen for kretsløp er 1. november.

Ansvarlig for terminliste for HeOK er Jon Arve Engebakken, jona-eng@online.no, 979 54 117.
Ansvarlig for terminliste for OpOK er Torbjørn Kravdal, torbjorn@kravdal.com, 996 34 925.

**Samlinger 2019**

Mjøs-O har skissert noen samlinger for 2019. Dette er per tid ikke behandlet på årsmøtet til Mjøs-O.

* Ski-o samling i januar
* Spaniasamling i februar fra 15+, tidsrom uke 8-9, tilpasset vinterferie for fylkene
* Einarbusamling ifbm Norwegian Spring med mer fokus på trening enn tidligere.
* 10-mila felles opplegg / felles lag.
* Hovedløpssamling i Tynset, forslag om å forespørre Kjersti Narum om leie av Narumhyttene. Forslag dato 22.-23. juni.
* Felles reise med tog til Hovedløpet og OLL på Tynset 2. – 7. august
* Nammocup med avsluttende samling 7. 8. september, ungdomssamling og O-trolleir

I 2017 har det i Hedmark blitt arrangert 3 O-trolleire, en i hver region. På leiren i region midt var det også med mange ungdommer fra Oppland. Oppland arrangerte leir under Nammocupfinalen.

Det ble i 2017 lagt opp til felles reise og overnatting til de fleste NC og NM for jr (og sr), der de klubbene i Mjøs-O området med flest jr.løpere har fordelt oppleggene mellom seg. Dette vurderes videreført i 2018.

**Sak 2 Sammenslåing av kretsene Hedmark og Oppland**

Saken ble innledet med en oppsummering fra et felles møte HeOK og OpOK hadde under KM-langdistanse der konklusjonen var at kretsstyrene ser det som fornuftig å innlede et arbeid for å se på en mulig sammenslåing av HeOK og OpOK i forbindelse med sammenslåingen av idrettskretsene i de to fylkene til Innlandet idrettskrets som vil skje fra fylkessammenslåingen fra 1. januar 2020.

Det er ønskelig å opprette en arbeidsgruppe for å jobbe videre med dette. Arbeidsgruppa skal bestå av kretslederne i de to kretsene, Anne Marit Bordal Ringsaker OK og Fanny Horn Birkeland Mjøs-O.

Kommentarer fra oppmøtte tilsier at det er naturlig å jobbe for en sammenslåing. Det kom opp følgene spørsmål:

* Modellen til trøndelagskretsene baserer seg på regioner / soner. Vil dette være aktuelt i vårt område også.
* Ved å beholde dagens kretsstruktur i ett fylke kan det være utfordrende å søke om midler.
* Hva gjør andre særkretser? Anders Skjeset tar en utsjekk med Hedmark Idrettskrets.

Kretsledere i HeOK og OpOK må sende ut informasjon til egne klubber med svarfrist 1. november.

**Diverse saker**

Kompetansehelg 17. og 18. november på Gardermoen. Her oppfordres alle klubber til å delta.

Det skal avholdes trener-1 kurs på Gjøvik 10. – 11. november. Helg 2 blir etter nyttår. Denne kurshelga kan bli avholdt på annen lokasjon. Ungdom 16år+ oppfordres til å være med.

Arnfinn Pedersen, Gjø-Vard OL minnet om mail fra Lene Kinneberg til alle klubbledere med spørreundersøkelse om statusen på O-Norge. Frist i midten av november.